Előterjesztés

Sióagárd és Fácánkert Község Önkormányzata Képviselő-testületeinek 

2010. január 28-án tartandó

együttes ülésére

Tárgy:  Sióagárd-Fácánkert Községek Körjegyzőségének 2009. évi finanszírozás-elszámolása
Előadó: dr. Varga Katalin körjegyző

Tisztelt Képviselő-testületek!

Mint minden évet követően, a zárással összefüggésben, most is áttekintettük a két önkormányzat körjegyzőségi finanszírozását. A korábbi gyakorlatnak megfelelően a tényleges kiadási és bevételi adatok képezik az elszámolás alapját, melyet a csatolt táblázatban mutatunk be.
Az előterjesztéshez csatolt elszámolás szerint bevételi oldalon szerepel 

· a körjegyzőség 2009. évi állami támogatása, megbontva a Sióagárdra és a Fácánkertre jutó részekre a megállapodás szerinti 65:35 arányban;
· Fácánkert, illetve Sióagárd Község Önkormányzata által ténylegesen utalt összegek;

· egyéb bevétel megbontva a Sióagárdra, illetve a Fácánkertre jutó részekre;

· az EP választás központi költségvetési támogatása megbontva a Sióagárdra, illetve a Fácánkertre jutó részekre;
· az „összesen” sor jelzi, hogy ténylegesen az önkormányzatok milyen összegben finanszírozták a körjegyzőséget.

A mellékletben kiadási oldalon szerepel

· a finanszírozási szükséglet a fácánkerti illetve a sióagárdi irodákban dolgozókra személyenként, a körjegyző juttatásai pedig 65:35 arányban megbontva a két önkormányzatot terhelő részekre;

· a dologi kiadások megbontva a két önkormányzatot terhelő részekre 65:35 arányban megosztva;

· az EP választás kiadásai a felmerülés helyén;
· az „összesen” sor tartalmazza, hogy az önkormányzatoknak mennyit kellett volna ténylegesen finanszírozniuk.
Az eltérés a ténylegesen utalt és a szükséglet között Sióagárd esetében: 14.314,- Ft, Fácánkert esetében +14.314,- Ft.

Kérem a tisztelt képviselő-testületeket, hogy az előterjesztést vitassák meg és fogadják el az elszámolást.

Határozati javaslat

A körjegyzőség 2009. évi finanszírozási elszámolása
1.) Sióagárd/Fácánkert Község Önkormányzatának Képviselő-testülete elfogadja Sióagárd-Fácánkert Községek Körjegyzőségének 2009. évi finanszírozásáról szóló,  a két önkormányzat közötti elszámolást az előterjesztéshez csatolt formában.

2.) A képviselő-testület tudomásul veszi, hogy Sióagárd Község Önkormányzata 14.314,-Ft-tal alulfinanszírozta, Fácánkert Község Önkormányzata pedig 14.314,-Ft-tal túlfinanszírozta a körjegyzőséget.

3.) A képviselő-testületek – az érintetett másik önkormányzat képviselő-testületével egyetértésben - úgy határoznak, hogy a soron következő, esedékes finanszírozás utalásával egyidőben Fácánkert község érvényesíti a túlfinanszírozás miatti elszámolási igényét.

Felelős: Háry János polgármester; Orbán Zsolt polgármester; Dr. Varga Katalin körjegyző
Határidő: azonnali, a beszámításra 2010. február 28.

